2.  ลักษณะการประกอบธุรกิจ

  2.1 ประวัติความเป็นมา การเปลี่ยนแปลงและพัฒนาการที่สำคัญ

บริษัทนวกิจประกันภัย จำกัด (มหาชน) ประกอบธุรกิจรับประกันวินาศภัย ตั้งแต่ปี 2476 ในปี พ.ศ.
2523 บริษัทได้รับใบอนุญาตให้ประกอบธุรกิจรับประกันวินาศภัยครบทุกประเภทภัย คือ อัคคีภัย
ภัยทางทะเล ภัยเบ็ดเตล็ด และรถยนต์

เมื่อปี 2543 ผู้ร่วมทุนของบริษัท คือ กลุ่มบริษัท Allianz
ซึ่งประกอบธุรกิจประกันภัยในประเทศเยอรมัน ได้เข้าไปถือหุ้นในบริษัทประกันภัยอื่นในประเทศไทย
ดังนั้น ในปี 2544 Allianz ได้ขายหุ้นที่ถือร้อยละ 18.5 ในบริษัทออกไปทั้งหมด

ในระหว่างปี 2543 บริษัทได้มีการขยายธุรกิจการประกันสุขภาพ และในปี 2544
ได้พัฒนากรมธรรม์ประกันสุขภาพให้มีความเหมาะสมกับตลาดประเทศไทย
ดำเนินการยกฐานะสำนักงานจังหวัดนครสวรรค์ เป็นสาขา และขออนุญาตเปิดสาขาแห่งใหม่ใน
จังหวัด ภูเก็ต สาขาย่อยในจังหวัดเชียงราย และจังหวัดประจวบคีรีขันธ์
เพื่อขยายการประกอบธุรกิจและเพื่อการบริการแก่ผู้ถือกรมธรรม์ของบริษัท

เดือน กรกฎาคม 2544 บริษัทได้เข้าถือหุ้นในบริษัท ประกันภัยสากล จำกัด
ซึ่งเป็นบริษัทประกันวินาศภัย ประกอบธุรกิจประกันวินาศภัยครบทุกประเภทเช่นเดียวกับบริษัท
โดยบริษัทเข้าไปถือหุ้นจำนวนร้อยละ 90.4 ของทุนจดทะเบียนและเรียกชำระแล้ว

เดือน มกราคม 2545 ที่ประชุมคณะกรรมการบริษัทได้เห็นชอบให้บริษัทเข้าลงทุนใน บมจ.
ไทยพาณิชย์ประกันภัย โดยวิธีการแลกหุ้น บริษัทจะทำคำเสนอซื้อหุ้น จากผู้ถือหุ้นไทยพาณิชย์ จำนวน
6 ล้านหุ้น หรือเท่ากับร้อยละ 100 ของหุ้นที่ออกจำหน่าย
โดยบริษัทจะออกหุ้นสามัญใหม่ของบริษัทให้เป็นการตอบแทน

เดือนกุมภาพันธ์ 2545 ที่ประชุมวิสามัญผู้ถือหุ้นครั้งที่ 1/2545
มีมติอนุมัติให้บริษัทลดทุนจดทะเบียนเป็น 200 ล้านบาท และอนุมัติให้บริษัทเพิ่มทุนจดทะเบียน เป็น
300 ล้านบาท โดยการออกหุ้นสามัญเพิ่มทุนจำนวน 10 ล้านหุ้น มูลค่าหุ้นละ 10 บาท
หุ้นสามัญใหม่จำนวน 4.884 ล้านหุ้นจะนำไปแลกกับหุ้น ไทยพาณิชย์ และหุ้นสามัญใหม่จำนวน 5.116
ล้านจะใช้เพื่อระดมทุนในอนาคต หรือ เพื่อเสนอหุ้นแก่ผู้ถือหุ้นในรูปของหุ้นปันผล

2.  ภาพรวมการประกอบธุรกิจของบริษัท และบริษัทย่อย

บริษัทย่อยของบริษัท คือ บริษัท ประกันภัยสากล จำกัด บริษัทถือหุ้นในบริษัทประกันภัยสากล
เมื่อเดือน กรกฎาคม 2544 ในสัดส่วนร้อยละ 90.4 ของทุนจดทะเบียนเรียกชำระแล้ว

บริษัทและบริษัทย่อย ประกอบกิจการรับประกันภัย โดยแบ่งการดำเนินงาน เป็น 2 ด้าน ดังนี้

ก) ด้านการรับประกันภัย 

ธุรกิจหลักของบริษัทและบริษัทย่อย คือรับประกันวินาศภัยทุกประเภท แบ่งเป็น
การรับประกันภัยโดยตรงซึ่งจะรับประกันภัยผ่าน ตัวแทน นายหน้า นายหน้านิติบุคคล และสาขาต่าง
ๆ ของบริษัท การรับประกันต่อจะรับจากบริษัทประกันวินาศภัยอื่นๆ
การรับประกันภัยโดยตรงมีมูลค่าประมาณร้อยละ 91 ของเบี้ยประกันภัยรับรวมทั้งสิ้น

การรับประกันภัย จะแบ่งแยกตามประเภทการประกันภัย ได้เป็น 4 ประเภท คือ การประกันอัคคีภัย
การประกันภัยทางทะเลและขนส่ง การประกันภัยรถยนต์ และการประกันภัยเบ็ดเตล็ด
ซึ่งการประกันภัยแต่ละประเภทจะแยกกล่าวเป็นรายละเอียดในการประกอบธุรกิจแยกตามสายผลิตภัณฑ์

ข) ด้านการลงทุน

บริษัทสามารถลงทุนได้ตามประเภทและจำนวนเงินที่กำหนดโดยประกาศของกรมการประกันภัย
ว่าด้วยการลงทุนของธุรกิจประกันวินาศภัย การลงทุนส่วนใหญ่จะเป็นการฝากเงินกับสถาบันการเงิน
การซื้อตั๋วสัญญาใช้เงิน พันธบัตรรัฐบาล หุ้นกู้ การลงทุนในหลักทรัพย์
และมีบางส่วนที่เป็นการให้กู้ยืมโดยมีหลักทรัพย์เป็นประกัน การลงทุนของบริษัทจะคำนึงถึงสภาพคล่อง
ความมั่นคงและเสถียรภาพของการลงทุนเป็นหลัก
นอกจากนั้นจะพิจารณาผลตอบแทนจากการลงทุนประกอบด้วย การลงทุนจะแบ่งออกเป็น

1.  การลงทุนระยะสั้น

2.  การลงทุนระยะกลาง

3.  การลงทุนระยะยาว

สัดส่วนของรายได้บริษัท ในรอบระยะเวลาบัญชี 3 ปีที่ผ่านมา ณ วันที่ 31 ธันวาคม 2544

[]

* การดำเนินงานของบริษัทย่อย (บ.ประกันภัยสากล จ.ก.) แสดงใน งบการเงินรวม ตั้งแต่
เดือน

สิงหาคม ปี 2544 เป็นต้นไป

^(**) รายได้จากการรับประกันภัย = เบี้ยประกันภัย หัก เบี้ยประกันภัยต่อและส่งคืน หัก
เงินสำรองเบี้ยประกันภัย